b'\n_START_ARTICLE_\nKoala Voice\n_START_SECTION_\nZgodovina\n_START_PARAGRAPH_\nSvoj prvi studijski album, Kangaroo\'s a Neighbour, so izdali in predstavili 6. februarja 2015 v Kinu \xc5\xa0i\xc5\xa1ka v sklopu festivala Ment. Izidu albuma so sledili \xc5\xa1tevilni koncerti po raznih festivalih v Sloveniji, pa tudi v tujini \xe2\x80\x93 igrali so v Avstriji, Nem\xc4\x8diji, Rusiji, Srbiji ter na \xc4\x8ce\xc5\xa1kem in Slova\xc5\xa1kem._NEWLINE_Leta 2016 so na koncertih igrali tudi novej\xc5\xa1e pesmi, kot npr. "Vede premikanja", ki je njihova prva pesem v slovenskem jeziku. Maja je na njihovem YouTube kanalu iz\xc5\xa1el videospot za pesem "Frida Nipl", ki je bila posneta v Studiu Metro, producent pa je bil tokrat Jure Vlahovi\xc4\x8d._NEWLINE_Julija 2016 so nastopili na festivalu Exit. Tekom leta so snemali material za nov album s producentom Dantonom Suppleom (ki je med drugimi produciral tudi album X&Y skupine Coldplay). Leta 2017 so imeli ve\xc4\x8d koncertov po Sloveniji in na raznih festivalih po Evropi. Junija je iz\xc5\xa1el videospot za singl "Vede premikanja". Re\xc5\xbeiral ga je Matev\xc5\xbe Jerman, ki je s skupino sodeloval \xc5\xbee pri singlu "Strangers\' Tides". Skupaj s singlom je bil uradno naznanjen tudi naslov novega studijskega albuma: Wolkenfabrik (nem\xc5\xa1ko: "Tovarna oblakov").'